یئنی نوع کروناویروس اپیدمیسی سببیندن ایندییه‌دک حیاتینی ایتیرنلرین سایی 500 مینی ویروسا یولوخان‌لارین سایی 11 میلیونو، اپیدمی‌دن ساغالان‌لارین سایی دا 6 میلیونو کئچیب.
اپیدمی‌نین مرکزینه چئوریلن امریکا-دا ویروس قوربان‌لاری‌نین سایی 132 مینی، یولوخان‌لارین سایی ایسه 3  میلیونو کئچیب. دونن می سی سی پی ایالتی‌نین نمایندلر مجلیسی‌نین صدری فیلیپ قونون کروناویروسا یولوخدوغو بیلدیریلمیشدی.
اپیدمی‌نین آوروپا‌داکی مرکزی اولان اینگیلتره-ده کروناویروس‌دان گون عرضینده داها 16 نفر حیاتینی ایتیریب. بئللیکله اؤلکه ده بو گونه ده ک ویروس‌دان وفات ائدنلرین سایی 44 مین 236-یا چاتیب. اؤلکه ده ویروسا یولوخان‌لارین سایی دا 352 آرتا‌راق 285 مین 768-ا  یوکسلیب.
